Dokotera aho, hoy aho, ary angamba fantatrao fa izahay dokotera, rehefa hanao ny asanay dia manao ny fianianana fa hitsabo ny marary araka ny herinay sy ny fahalalanay, fa tsy mijery izay zavatra hafa mety hisakana anay amin’izany adidy nekenay izany. Izany no ilazako aminao ny fanafody tokony ho anao sy ny fitandreman-tena tokony harahinao. Ary averiko indray fa tokony ho fantatrao izany fantatro tokoa, hoy izy, tahaka ny fahafantarako fijerin’ny dokotera tavan’olona sy ny fampiasany ny vola ho takalon’ny aina. Fantatro tahaka ny fahafantarako ny fandevenan’izy ireny ny fahalalany izay tokony ho entiny hanazava ny sain’ny mpiara-belona aminy. Mahay miresaka ianao andriamamatoa, nefa tsy izaho intsony akory no ho sodokanao tahaka ny teo aloha. 7- alatsinainy 16 jona 1969, iv lah 3935 andro hafa fa tsy anio miady hevitra aminao ny momba izany, hoy aho. Ny tiako hateriko aminao fotsiny, tompoko, dia izay voalazako teo momba iretsy fanafody sy ny tsy tokony hisotroano alkaola intsony na farafaharatsiny mandrita ny fotoana maharitraritra aloha loza izany! Hoy izy. Sambasamba ka nisy nanao tompoko aho! Loza izany! Ary dia nikakakaka rangahy. Nanontany ahy izy rehefa avy nihomehy ary nahoana moa no izaho no omenao ireo fanafody areo, fa tsy rainijery? Ilay tsy vanona iny anie no tena mivadik’ati-doha fa tsy izaho! -ho anao aloha no nitondrako an’ireto, hoy aho, ary tsy fantatro rahateo izany rainijery izany oadray! Re ry tany aman-danitra! Hoy izy, nihomehy indray. Tsy fantany hono rainijery! Niova ho vinitra indray ny endriny tandindomin-doza ianao ry tovolahy, fa mitandrema, hoy izy. Lozanao raha tsy mahalala fa ho avy hamely anao rainijery, rakotomanga, balesa, manana, ary mitandrema fa namany koa i mopera sy pasitera misaotra anao aho, amin’izany fampitandremana izany, hoy aho tsy te-hifamaly aza misaotra ahy foana satria tsy maintsy ho voany ihany ianao, hoy izy. Izaho aza nanao ahy ho izaho voany ihany mbola resaka be no nataon-drangahy, ka mbetika resaka tsy nisy lohany sy vodiny, mbetika resaka mba misy loniny ihany saingy tsy hita izay tena handraisana azy. Arakaraka ny nanatonan’ny maraina anefa no nampitony azy tsikelikely fa izany moa no fomban’ny aretina tahaka izay nahazo azy. Nony nitsidika ny andro dia nankeo am-pandrina izy, ary nilofika moramora maninona izy dokotera? Hoy i pendo tsy maninona izy akory fa aza taitra foana ianao, hoy aho. Vizana izy ka te-hatory fa etsy ianao hanontaniako renao izay nolazaiko teo momba iretsy fanafody iretsy, ka tadidionao tsara ny fomba sy ny fotoana tokony hihinanan’i dadatoanao azy? -tadidiko , hoy pendo. Fa nahiratra indray ralehilahy dia nijery sy nandinika ahy 8- talata 17 jona 1969, iv lah 3936 -moa tsy dokotera ianao? -eny , hoy aho, ary aza mihetsiketsika ianao fa makà saina aloha izany indrindra no saika ho lazaiko anao, hoy izy. Misy asa tokony hataoko, misy boky tokony ho vakiko kanefa tsapako ho tena tsy tsy salama aho izany. Any amin’ny lohako any, any amin’ny foko any, tsaroako ho tsy mety mety daholo. Ny tongotro aza toa tahaka tsy ao. Ka nahoana raha maka aina aho aloha izany mihitsy anie no mety, hoy aho. Rehefa matanjaka ianao dia azonao atao daholo izay tianao, fa mialà sasatra aloha izao. Ary aza matahotra fa hataontsika daholo izay mety hampatanjaka anao haingana eny ary, hoy izy, tsy mandry ny eritreritro raha tsy niera taminao aloha. Ampio kely bodofosy aho ry pendo fa mangatsiaka. Nanampy bodofotsy pendo. Ary vao avy nandrakotra azy dia nidaboka te an-tongom-pandriana ary natory koa. Tsaroko ho tena nanohina ny foko ny nahita azy mianaka teo am-patoriana. Pendo zaza tokony ho mbola natory tsy amin’ahiahy tahaka ny mitovy taona aminy nefa tahotra ama-tebiteby no no hita nisoritra sahady teny amin’ny endriny. Rangahy reraka toy ny olona notsindrin’enta-mavesatra ary te-hihoitra nefa tsy afaka. Niverina ho azy tao an-tsaiko ny an-dalana tamin’ilay poezia novakiko manao hoe ary izaho irery sisa tamin’ireo an-tapitrisa no nilanja ity tolàna izay mivaona dia mivoana eny izaho, izaho irery no mifofotra amin-kery te ho folo izao ny tanako mba efa vizana ihany koa anefa aho ka lasa naka toerana teo amin’ny seza anakiray dia nandrehitra sigara. Ary lasa ny eritreritro iza marina re ity lehilahy ity? Hoy aho anakampo. Raha ny fomba firesany, na dia eo aza ny redirediny, raha iretsy boky aman-gazety vakiny iretsy no heverina, dia manana fahalalana mihoatra noho izay antsoina hoe sarambaben’olona izy kanefa inona no mahatonga azy honina aty an-kebakeban-tany aty? Fitadiavana fivelomana ve ? Kanefa toa manana ny ampy ihany izy, na dia ny amidiny zava-pisotro fotsiny aza?